**TALLINNA NÕMME PÕHIKOOLI HOOLEKOGU JUHATUSE KOOSOLEKU PROTOKOLL**

**20. jaanuar 2016 a.**

**kl 17.00-20.15**

**NR**: 7

**OSALEJAD**: 11, nimekiri lisatud protokollile

**PÄEVAKORD**:

1. Liiklusohutus TNPK juures
2. Õppeköök
3. Õppetööväline tegevus
4. Tundide algusajad
5. Õppepäevad/trimestrid ja vaheajad 2016/2017
6. Kodused ülesanded
7. Koostöö Reaalkooliga
8. „Noored Euroopas 2014“ küsitlustulemused õpilaste eluolu ja elutingimuste kohta
9. Kooli arengukava - ajakava, ressursid, seadusandlik taust, hetkeseis jne,
10. Jooksvad küsimused

**KOOSOLEK:**

1. Liiklusohutus TNPK juures

Gerri Vihman annab ülevaate hetkesisust. Aktiivselt on suheldud linnaosa vanema , piirkonnakonstaabli ja TTA liikluskorralduse osakonnaga. PPA Liiklusjärelvalve (politseipatrullid) on teostanud ja  on tõhustamas liiklusjärelvalvet põhikooli  ümbruses  kuna korrektseid kehtestatud piirkiirusest ( 20 km/h) kinnipidajad ei ole üle 50%  (vaata lisa 1). Arutleti liiklusmärkide nähtavuse üle Männi ja Puuvilja tänavatel. Risto Kask rääkis LOV võimalustest aidata ja lubas saata Männi tn- Puuvilja tn teelõigu ühesuunaliseks muutmise eskiisprojekti. Linnaosa ehituse vanemspetsialist esitab taotluse Tallinna kommunaalametile Männi tänava ülekäiguraja valgustamiseks.

Otsus: Teemaga tegeletakse edasi.

1. Õppeköök - õppeköögi töögrupp

Vaadati üle õppeköögi mööbli hinnapakkumised. Arutleti õppeköögi rahastamisvõimaluste üle. Õppeköögi ventilatsioonikubude filtrid on paigutatud ( ca 100 eurot)

Otsus: Küsitakse integreeritavate ahjude hinnapakkumised ja valmistatakse ette projekt rahataotluseks.

1. Õppetööväline tegevus

Huvijuht andis ülevaate ürituste planeerimise ja korraldamise korrast ja aasta jooksul toimuvatest üritustest. Arutleti, kuidas info üritustest paremini lapsevanemateni jõuaks.

Otsus: Analüüsida teiste koolide kodulehti. Tegeletakse kooli infolehe ( õpilastele, lapsevanematele) ettevalmistamisega.

1. Tundide algusajad

Õppealajuhataja andis ülevaate nn nihutatud tundide algusaegade kasutamise võimalustest Nõmme PK-s, et muuta söögivahetundide aegu. Analüüs näitas, et meie koolis ei saaks seda süsteemi kasutada.

Otsus: Otsitakse edasi lahendusi söögivahetundide paremaks korraldamiseks

1. Õppepäevad/trimestrid ja vaheajad 2016/2017

Direktor tutvustas 2016/2017 õ/a õppepäevade ja õppeplaani.

Otsus: Jätkatakse olemasoleva süsteemiga ja kinnitatakse koolivaheajad:

I 22.10.16-30.10.16

II 23.12.16-08.01.17

III 25.02.17-05.03.17

IV 22.04.17-30.04.17

V 14.06.17-31.08.17

Esitada taotlus vaheaegade kehtestamiseks Haridusametile ja avaldada koos trimestrite , hindamisperioodide ning õppepäevadega tabeli kujul kooli veebilehel

1. Kodused ülesanded

Hoolekogu on mures laste koduste tööde suure mahu pärast. Jagatakse kogemusi laste päevade pikkuste kohta, sh koduste tööde tegemisele kuluva aja kohta. Kõik osalejad on nõus, et kodused tööd on vajalikud, kuid nende maht võiks olla väiksem. Eriti mures ollakse esmaspäevaks antavate koduste tööde suure mahu tõttu. Õppealajuhataja tähelepanek on, et laste keskendumisvõime on suure mahu tõttu vähenenud. Arutletakse kontrolltööde planeerimise paremaks muutmise üle, et vältida liiga paljude tööde ühele ajale sattumist.

Otsus: Õppealajuhataja räägib õpetajatega ja palub neil koduste tööde mahtu võimalusel vähendada, samuti tuletab meelde kontrolltööde planeerimise tabeli kasutamist.

1. Koostöö Reaalkooliga

Reaalkooli õppealajuhataja Martin Saar on lubanud tulla 29.01.16 kell 13.15 tutvustama TNPK üheksandikele kooli, õppekava ja edasiõppimise võimalusi Reaalkoolis. Veebruari teisel nädalal on TNPK 9. klasside õpilased oodatud Reaalkooli kooliga tutvuma. Täpne päev lepitakse kohtumisel kokku.

1. „Noored Euroopas 2014“ küsitlustulemused õpilaste eluolu ja elutingimuste kohta

Direktor teeb ülevaate uuringutulemustest.

Otsus: Kokkuvõte uuringust saata lastevanematele tutvumiseks, kes selleks soovi avaldavad. Soovid meiliaadressile [direktor@nommepk.tln.edu.ee](mailto:direktor@nommepk.tln.edu.ee)

1. Kooli arengukava - ajakava, ressursid, seadusandlik taust, hetkeseis jne.

Arutati, kuidas, mil määral ja mis mahus edasi minna. Eelmise arengukava - 2014 - 2016 leiate siit <http://nommepk.tln.edu.ee/?page_id=423>.

Otsus: Hoolekogu koostöös direktori ja õpetajatega hakkab arengukava välja töötama.

1. Õpilaspäevikute vajalikkus

Arutleti paberkandjal õpilaspäevikute otstarbekust. Seoses e-kooli uuendustega, tuleks kaaluda nende vajalikkust, et ära hoida info dubleerimist.

Otsus: Kool selgitab välja õpilaspäevikute pidamise vajalikkuse kooliastmeti, uurib tehnilist valmisolekut ( vastavate telefonide ja tarkvara olemasolu kõigil õpilastel) ja teeb hoolekogule ettepaneku, mil määral, kas ja millises kooliastmes saaks päevikutest loobuda kuni täieliku kaotamiseni.

1. Tõukerataste hoidmise võimalused.

Ettepanek hakata kevadel tõukerattaid hoidma keldris, kuhu saab väljast eraldi sissepääsu kaudu.

Käsitöötunnis saaks teha euroalustest vm huvitavad hoidikud.

Otsus: Kool kaalub tõukerataste turvalise hoidmise korraldamist keldrikorruse vanas spordisaalis.

1. Garderoobide mahutavus.

Garderoobid on talvel väga üle koormatud. Mure on saabaste hoidmisega.

Otsus: Otsitakse lahendusi jalanõude kapi soetamiseks ja täiendavate nagide tellimiseks

1. Muudetud juhatuse liikmete nimed on registrisse kantud ja arveldusarve LHV pangas on avatud. Nõmme Põhikooli Arenguseltsi kandmine tulumaksuvabastusega MTÜ-de nimekirja.

Otsus: Uuritakse kuupäevi ja tingimusi MTÜ nimekirja kandmiseks. MTÜ arveldusarve avaldada kooli veebilehel.

**Järgmise Hoolekogu juhatuse koosoleku aeg: 02. märts 2016 kell 17.00.**

**Jooksvate küsimuste arutelu toimub meili teel.**

**KOOSOLEKU JUHATAJA PROTOKOLLIJA**

**GERRI VIHMAN ANNELI PRODEL**